OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 13. |

|  |
| --- |
| НАСТАВНА ЈЕДИНИЦА**: МИ У САОБРАЋАЈУ** |
| ОБРАЗОВНО-ВАСПИТНИ ЗАДАЦИ: - Именовање учесника у саобраћају и разумевање њихове повезаности;- Познавање правила безбедног прелажења преко улице;- Препознавање и именовање средстава која олакшавају безбедно учешће у саобраћају (саобраћајни знаци, ознаке на коловозу, семафор);- Познавање њиховог значења за пешаке. |

|  |  |
| --- | --- |
| **ТИП ЧАСА**1. **Обрада**
2. Утврђивање
3. Обнављање
4. Систематизација
5. Вежбање
6. Практичан рад
7. Провера
 | НАСТАВНА СРЕДСТВАУџбеник, креде у боји, плакати са саобраћајним ситуацијама, кратки анимирани филм |
| ОБЛИЦИ РАДА1. **Фронтални**
2. **Индивидуални**
3. Групни
4. У паровима
5. ....................
 | НАСТАВНЕ МЕТОДЕИлустративно демонстративна,вербална |
| Образовни стандарди: 1 ПД.1.4.2 |

Т О К Ч А С А

|  |
| --- |
| **Уводни део: ................ минута**(За увод у обраду ове наставне јединице можемо применити два начина: пустити кратка два анимирана филма „ Пажњивко“ преко БИН-пројектора, или децу извсти у краћу шетњу до најближе раскрснице)2. Наставник усмерава пажњу ученика на важне саобраћајне знаке и друге ознаке на коловозу и објашњава њихово значење. Коментарисање понашања пешака (правилно или неправилно), као и кретање аутомобила и поштовање саобраћајне сигнализације. (Можда буде прилика да се неке ситуације фотографишу па се могу посматрати слике и коментарисати о њиховом кретању). Оваква активност се може обавити и за време слободних активности. |

:::

|  |
| --- |
|  **Главни део: ...... минута** 2. По повратку у учионицу, обновити стара знања о саобраћају и проширити их новим. Најпре се подсетити ко су учесници у саобраћају и истакнути да од понашања сваког од њих зависи безбедност осталих. Позивајући се на искуства из уводне активности, наставник пита ученике која средства олакшавају безбедно кретање у саобраћају. Усмерава их ка исцрпном одговору (саобраћајни знаци, ознаке на коловозу и тротоару, светлосни и звучни сигнали), наводећи примере уочене приликом шетње до раскрснице. Затим се прелази на подтему о безбедном прелажењу улице. Наставник наглашава да је пажљиво и правилно прелажење улице најважнији задатак пешака као учесника у саобраћају. Упућује их на илустрацију у уџбенику са 24. стране и групно поставља низ питања, од којих су нека намењена обнављању старих знања, а нека њиховом продубљивању Дискусија се, наравно, може проширити и другим питањима и информацијама. На пример, наставник може истаћи:* да се пешаци не смеју задржавати на коловозу, осим у случајевима када нема тротоара нити за кретање погодне површине;
* да се по коловозу треба кретати уобичајеном брзином, одлучно, али опрезно;
* да је најопасније претрчавање улице, јер је тада и пешаку и возачу тешко да процене ситуацију и у тренутку реагују адекватно.

Може се обновити и продубити прича о семафору, уз наглашавање да је увек најбезбедније прелажење улице у на којој постоји семафор. Ученицима се може дати и задатак да у свескама нацртају одговарајуће знаке на семафору и запишу њихово значење. Објаснити да жуто светло на семафору има двоструко значење: када се пали после црвеног, означава забрану пролаза за пешаке. Када се наизменично пали и гаси, обевезује све учеснике у саобраћају да се крећу уз повећану опрезност, при чему пешаци на обележеном пешачком прелазу имају првенство пролаза. Важно је нагласити да се на великим раскрсницама некада и пешацима и возачима истовремено пали знак за слободно кретање, па тада треба бити посебно опрезан!* Наставник затим објашњава да су неки саобраћајни знаци намењени пешацима, враћа ученике на илустрацију са 24. стране и тражи да наведу примере таквих знакова (знак за пешачки прелаз, знак за подземни пролаз, аутобуска станица...).
* Затим, указује на то да би пешаци требало да познају и саобраћајне знаке за возаче, јер им они такође могу дати важне информације.
* Као илустрацију, ученици индивидуално раде задатак писање, радна свеска на 12. страни, а наставник коментарише њихове одговоре и по потреби их коригује и допуњава. На исти начин може се анализирати и знак „стоп“ (овај знак говори пешацима да наилази улица са прометним саобраћејем, као и да је у близини пешачки прелаз за безбедан прелаз преко улице).
 |
|  **Завршни део:......минута**Ученици учествују у саобраћају и као возачи бицикла. Иако је ова улога ређа, и она захтева велику опрезност и поштовање правила. С напоменом да ће се следећа наставна јединица посебно бавити правилима понашања у саобраћају, наставник пита ученике само за нека основна правила (Налог – мегафон у уџбенику на 24. страни) и знаке које треба да познају као возачи бицикла (Налог – лупа на истој страни). Први знак ученици могу нацртати у свескама и написати шта значи. |

Прилози

Подсетити ученике на улогу саобраћајаца и знаке које дају положајем тела и руку.

Наставник на таблу окачи плакат са сликама или цртежима знакова које показује саобраћајац:

1. Саобраћајац окренут бочно према посматрачу, са рукама у одручењу;
2. Саобраћајац окренут лицем према посматрачу, једна рука му је подигнута, а друга равно постављена поред тела;
3. Саобраћајац окренут лицем или леђима према посматрачу, са раширеним рукама.

На папирима су крупним словима дата три натписа:

1. забрањен пролаз;
2. припреми се за пролаз;
3. дозвољен пролаз.